PRM พุ่งแรง หลังโชว์กำไร Q3 โต 63% โบรกฯ เชียร์ซื้อแนวโน้มฟื้นตัวยาวถึงปี 64
PRM พุ่งแรง หลังโชว์กำไร Q3 โต 63% โบรกฯ เชียร์ซื้อแนวโน้มฟื้นตัวยาวถึงปี 64
PRM พุ่งแรง หลังโชว์กำไร Q3 โต 63% โบรกฯ เชียร์ซื้อแนวโน้มฟื้นตัวยาวถึงปี 64
13 พ.ย. 2563

ผู้สื่อข่าวรายงานว่า ราคาหุ้น บริษัท พริมา มารีน จำกัด (มหาชน) หรือ PRM  ล่าสุด ณ เวลา 11.04 น. อยู่ที่ระดับ 7.80 บาท ปรับตัวขึ้น 0.40 บาท หรือ 5.41% ด้วยมูลค่าการซื้อขาย 133.31 ล้านบาท
ด้าน บล.เคทีบี (ประเทศไทย) คงคำแนะนำ ซื้อ PRM แต่ปรับราคาเป้าหมายลง 12.00 บาท (จากเดิม 12.70 บาท) ยังอิง 2563 PER ที่ 20 เท่า (-0.25SD below 3-yr average PER) จากการปรับกำไร 2563-2564 ลงเฉลี่ยปีละ 5% ซึ่ง PRM รายงานกำไรสุทธิจากไตรมาส 3/2563 ที่ 411 ล้านบาท (+63% จากช่วงเดียวกันเมื่อปีก่อน, -7% จากไตรมาสก่อน) ใกล้เคียงกับที่ตลาดคาด แต่ต่ำกว่าที่เราคาด 7% เป็นผลจากธุรกิจเรือ domestic trading ยังฟื้นตัวช้า และมีเรือเข้า dry dock หลายลำ อย่างไรก็ตาม ภาพรวมกำไรยังคงทำได้โดดเด่น เติบโต จากช่วงเดียวกันเมื่อปีก่อน สูงต่อเนื่อง จากธุรกิจเรือ FSU ที่ยังคงทำได้ดีเพิ่มขึ้นทั้ง จากช่วงเดียวกันเมื่อปีก่อน และจากไตรมาสก่อน
ทั้งนี้ มีการปรับกำไรสุทธิปี 2563-2564 ลงจากเดิมปีละ 5% เป็น 1.5 พันล้านบาท (+48% จากช่วงเดียวกันเมื่อปีก่อน) และ 1.7 พันล้านบาท (+11% จากช่วงเดียวกันเมื่อปีก่อน) จากเรือ domestic trading ที่ฟื้นตัวช้ากว่าคาด แต่จะกลับมาเติบโตในปี 2564 จากการเดินทางการขนส่งที่ฟื้นตัว โดยเฉพาะสายการบินที่คาดว่าจะกลับมาเปิดเที่ยวบินเพิ่มขึ้น และเราประเมินว่าจะสามารถรับเรือใหม่เพิ่มจากเรือ FSU 1 ลำ และเรือ domestic trading เพิ่มอีก 1 ลำ
โดย ราคาหุ้นปรับตัวลงและ underperform SET -25% ในช่วง 3 เดือนที่ผ่านมา จากเรือ domestic trading ที่ยังฟื้นตัวช้า และแผนการรับเรือ FSU ใหม่ที่ยังไม่แน่นอน จากผลกระทบ COVID-19 ทำให้ยังไม่สามารถเดินทางทำธุรกรรมในต่างประเทศได้ แต่เรายังเชื่อว่าจะสามารถรับเรือ FSU ใหม่ได้เพิ่มขึ้นในปีหน้า โดยยังคงคำแนะนำ ซื้อ จากแนวโน้มกำไรไตรมาส 4/2563 ที่จะยังคงเติบโตโดดเด่นจากช่วงเดียวกันเมื่อปีก่อน รวมถึงกำไรปี 2564 ยังมีแนวโน้มเติบโตได้ต่อเนื่อง
 
 